На основу члана 12.став 12. Закона о инспекцијском надзору („Службени гласник РС“, број 36/15), члана 32.став 1.тачка 6. Закона о локалној самоуправи („Службени гласник РС“, број 129/07 и 83/14) и члана 37.став 1. тачка 6. Статута општине Инђија („Службени лист општине Инђија“ , број 9/13),

Скупштина општине Инђија, на седници одржаној 25.априла 2018.године , донела је

**РЕШЕЊЕ**

**О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА**

**НАД ПОСЛОВИМА ИЗ ИЗВОРНЕ НАДЛЕЖНОСТИ ОПШТИНЕ ИНЂИЈА**

**I**

Овом Решењем образује се Комисија за координацију инспекцијског надзора над пословима из изворне надлежности општине Инђија (у даљем тексту: Комисија) која поред осталог, обезбеђује свеобухватнији и делотворнији надзор и избегавање преклапања и непотребног понављања инспекцијског надзора над надзираним субјектом.

**II**

Комисију чине пет чланова,од којих је један председник, који руководи њеним радом, усклађује рад чланова Комисије и сазива и води седнице Комисије.

**III**

У Комисију се именују:

1. за председника Немања Милојевић;
2. Бранислав Мазињанин- за члана;
3. Бранко Деспотовић – за члана;
4. Драган Иброчић- за члана;
5. Александар Младеновић– за члана;

**IV**

Задаци и послови Комисије су:

1. да разматра и даје мишљење на предлоге планова инспекцијског надзора, које достављају инспекције;

2. да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора а нарочито усклађивање планова инспекцијског надзора и размену информација у вршењу инспекцијског надзора, унапређивање инспекцијског надзора и развој информационог система у циљу ефикасног вршења надзора;

3. да анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима;

4. да учествује у анализи потреба за финансирањем, техничком опремљеношћу и стручним усавршавањем инспектора и у вези са тим подноси иницијативе надлежним органима;

5. да разматра и даје стручно мишљење о предлозима контролних листа као и њихових измена и допуна;

6. да на упит заинтересованих лица, пружа обавештења која се односе на делокруг инспекције из надлежности општине;

7. да се стара да се на интернет страници општине, објављују акти и документа који се односе на инспекцијски надзор, као и информације о свим носиоцима инспекцијског надзора, адресама, телефонима, адресама електронске поште и њиховим руководиоцима;

8. да у складу са потребама, подноси извештаје Општинском већу и Скупштини општине;

**V**

Стручно-техничке и административне послове за потребе Комисије обавља Одељење за инспекцијске послове.

**VI**

Комисија је овлашћена да захтева податке, обавештења, исправе и извештаје од надлежних органа и ималаца јавних овлашћења, који су јој потребна за обављање њених послова и задатака.

**VII**

Комисија подноси Скупштини општине годишњи извештај о раду, најкасније до 31.јануара текуће године за претходну годину.

**VIII**

За обављање послова и задатака и тачке IV овог Решења, председнику Комисије припада накнада у нето износу од 3.000 динара, а члановима у нето износу од 2.000 динара, по одржаној седници.

**IX**

Ово Решење објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-72/2018-I Председник**

**Дана:25.априла 2018.године**

**Инђија Милан Предојевић**

ОБРАЗЛОЖЕЊЕ

Правни основ за доношење Решења о образовању Комисије за координацију инспекцијског надзора над пословима из изворне надлежности општине Инђија, садржан је у члану 12.став 12. Закона о инспекцијском надзору („Службени гласник РС“, број 36/15), члану 32.став 1.тачка 6. Закона о локалној самоуправи („Службени гласник РС“, број 129/07 и 83/14) и члану 37.став 1. тачка 6. Статута општине Инђија („Службени лист општине Инђија“ , број 9/13).

Чланом 12.став 12.Закона о инспекцијском надзору, регулисано је да одлуком надлежног органа аутономне покрајне и органа јединице локалне самоуправе, одређује се који орган, унутрашња организациона јединица или тело, координира инспекцијски надзор над пословима из њихове изворне надлежности.

С обзиром на изнето, предлаже се Скупштини општине да Решења о образовању Комисије за координацију инспекцијског надзора над пословима из изворне надлежности општине Инђија, усвоји у тексту како је дат у материјалу.

Општинска управа општине Инђија